REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOMPOJEVCI

OPĆINSKO VIJEĆE

Tompojevci, 21.12.2017.

**Z A P I S N I K**

s 5. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 21. prosinca 2017. godine s početkom u 9,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Tomislav Panenić
3. Amalija Lovrić
4. Dejan Ljikar
5. Bernadica Sitaš
6. Zdravko Galović
7. Zlatko Potočki
8. Jelena Kovačević
9. Tatjana Penavić

**Odsutni:**

1. Ivan Štefanac, član Općinskog vijeća

2. Danijel Račman, član Općinskog vijeća

3. Damir Tkalec, član Općinskog vijeća

4. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović, računovodstveni referent

Predsjednik Općinskog vijeća pozdravlja nazočne, utvrđuje kvorum ( nazočno 9 od 12 vijećnika) i predlaže dnevni red:

1. Usvajanje skraćenog zapisnika s prošle sjednice Općinskog vijeća.

2. Prijedlog Programa:

1. gradnje objekata i uređaja komunalne infrastrukture za 2018. godinu
2. održavanja objekata komunalne infrastrukture u 2018. godini
3. javnih potreba u kulturi za 2018. godine
4. javnih potreba sportskih udruga za 2018. godinu
5. utroška sredstava šumskog doprinosa za 2018. god.
6. utroška sredstava naknade za zadržavanje nezakonito izgrađene zgrade u prostoru za 2018.
7. korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018. god.
8. socijalne skrbi za 2018. godinu

3. Prijedlog Odluke o godišnjem raspoređivanju sredstava za rad političkih stranaka i nezavisnih

vijećnik/ca u Općinskom vijeću Općine Tompojevci za 2018. godinu.

4. Prijedlog Proračuna Općine Tompojevci za 2018. i projekcije za 2019**.** i 2020**.** godinu.

5. Prijedlog Odluke o izvršenju Proračuna Općine Tompojevci za 2018. god.

6. Analiza stanja sustava civilne zaštite na području Općine Tompojevci u 2017.

7. Plan razvoja sustava civilne zaštite na području Općine Tompojevci za 2018. godinu.

8. Pitanja i prijedlozi.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje zapisnika s prošle sjednice Općinskog vijeća*

**Zapisnik s prošle sjednice Općinskog vijeća usvojen jednoglasno.**

**Točka 2.**

*Prijedlog i donošenje Programa:*

1. *gradnje objekata i uređaja komunalne infrastrukture za 2018. godinu*
2. *održavanja objekata komunalne infrastrukture u 2018. godini*
3. *javnih potreba u kulturi za 2018. godine*
4. *javnih potreba sportskih udruga za 2018. godinu*
5. *utroška sredstava šumskog doprinosa za 2018. god.*
6. *utroška sredstava naknade za zadržavanje nezakonito izgrađene zgrade u prostoru za 2018.*
7. *korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018. god.*
8. *socijalne skrbi za 2018. godinu*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* - pod ovom točkom dnevnog reda predloženi su programi koje trebamo donijeti na temelju propisanih Zakona ,

1. Program gradnje objekata i uređaja komunalne infrastrukture za 2018. godinu planiran je u iznosu od 726.000,00 kuna. Sredstva su predviđena za izgradnja priključka na vodovodnu mrežu ( pravoslavno groblje Mikluševci), nabavu komunalne opreme, za rekonstrukciju cesta i izradu projektne dokumentacije za rekonstrukciju vodovodne mreže u naselju Berak.
2. Program održavanja objekata komunalne infrastrukture u 2018. godini planiran je u iznosu od 780.000,00 kn. Sredstva su predviđena za održavanje javnih površina i groblja, nerazvrstanih cesta, javne rasvjete i reciklažnog dvorišta.
3. u Programu javnih potreba u kulturi za 2018. godine, predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 50.000,00 kn. Sredstva će dodjeljivati putem natječaja (osim bibliobusa).
4. U Programu javnih potreba sportskih udruga u 2018. godini, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih manifestacija/priredbi. Ukupna vrijednost Programa je 64.000,00 kn. Sredstva će dodjeljivati putem natječaja.
5. Programom utroška sredstava šumskog doprinosa za 2018. godinu, planiraju se sredstva od šumskog doprinosa u iznosu od 70.000,00 kuna, a ista će se utrošiti kroz Program gradnje objekata i uređaja komunalne infrastrukture za 2018. godinu za rekonstrukciju nerazvrstanih cesta.
6. Programom utroška sredstava naknade za zadržavanje nezakonito izgrađene zgrade u prostoru za 2018. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru za 2018. u iznosu od 10.800,00 kuna. Sredstva će se utrošiti kroz Program gradnje objekata i uređaja komunalne infrastrukture za rekonstrukciju nerazvrstanih cesta.
7. Programom korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH se određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta. Ukupna sredstva se planiraju u iznosu od 749.500,00 kuna, a raspoređuju se po namjenama (pročitala sve planirane stavke). Za realizaciju programa zadužen je Općinski načelnik.
8. Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja, ostale pomoći obiteljima i kućanstvima i za pomoć za podmirenje troškova ogrijeva (sredstva daje županija, a dijeli općina). Planirana vrijednost programa je 168.000,00 kn.

Predsjednik otvara raspravu.

*Tatjana Penavić* - koji su to troškovi u vezi s provedbom zakona.

*Kata Cvitković* - održavanje računalnih baza i troškovi djelatnika koji rade na provedbi Zakona.

*Tomislav Panenić* - treba naći neko tehničko rješenje za uređenje otresnica, budući da ovo klasično rješenje nije zadovoljavajuće ima jako puno blata.

Nakon zaključene rasprave Općinsko vijeće je jednoglasno sa 9 glasova „ZA“ donijelo:

***Program:***

1. **gradnje objekata i uređaja komunalne infrastrukture za 2018. godinu**
2. **održavanja objekata komunalne infrastrukture u 2018. godini**
3. **javnih potreba u kulturi za 2018. godine**
4. **javnih potreba sportskih udruga za 2018. godinu**
5. **utroška sredstava šumskog doprinosa za 2018. god.**
6. **utroška sredstava naknade za zadržavanje nezakonito izgrađene zgrade u prostoru za 2018.**
7. **korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2018. god.**
8. **socijalne skrbi za 2018. godinu**

**Točka 3.**

*Prijedlog Odluke o godišnjem raspoređivanju sredstava za rad političkih stranaka i nezavisnih*

*vijećnik/ca u Općinskom vijeću Općine Tompojevci za 2018. godinu*

Predsjednik Općinskog vijeća daje riječ Kati Cvitković, pročelnici JUO.

*Kata Cvitković* **-** Sredstva za rad političkih stranaka i nezavisnih vijećnika/ca u Općinskom vijeću za 2018. godinu planirana su u iznosu od 12.400. kuna i to za svakog izabranog vijećnika/ce u iznosu od 250,00 kn, odnosno za svakog izabranog vijećnika/ce podzastupljenog spola u iznosu od 275,00 kn tromjesečno. U tablici u članku 6. raspoređena su sredstva po strankama.

Preporuka pravobraniteljice je budući da se, prema članku 12. St. 3. Zakona o ravnopravnosti spolova, osjetna neuravnoteženost jednog spola utvrđuje ako je zastupljenost jednog spola niža od 40%, to znači da se članak 6. Zakona o financiranju političkih aktivnosti i izborne promidžbe ne bi smio primjenjivati u slučajevima kada udio podzastupljenog spola iznosi 40% ili više. Kod nas nezavisna lista ima 42,8 % podzastupljenog spola.

Predsjednik otvara raspravu.

*Tomislav Panenić* - u tom slučaju članak 5. Odluke bi bio sporan, ali savjetovanje odnosno preporuka nije obvezujuća, autonomno pravo svake JLS je da donosi svoje Odluke.

Predsjednik daje prijedloge na glasovanje.

Općinsko vijeće Općine Tompojevci **jednoglasno** je sa 9 glasova „ZA“ usvojilo:

**Odluka o raspoređivanju sredstava za rad političkih stranaka**

**i nezavisnih vijećnika/ca u Općinskom vijeću**

**Općine Tompojevci za 2018.g.**

**Točka 4.**

*Prijedlog Proračuna za 2018. i projekcije proračuna Općine Tompojevci za 2019. i 2020. godinu*

Predsjednik Općinskog vijeća daje riječ Mariji Filipović.

*Marija Filipović* – Planirani prihodi za 2018. godinu iznose 7.381.270,00 kn, a rashodi su planirani u istom iznosu tako da je proračun uravnotežen. Prihodi su planirani od poreznih prihoda u iznosu od 2.418.940,00 kn, pomoći iz inozemstva i od subjekata unutar opće države u iznosu od 3.724.200,00 kn ( HZZ, Fond, pomoći temeljem prijenosa EU sredstava, program - Zaželi), prihoda od imovine u iznosu od 777.350,00 kn ( koncesijska naknada, zakup polj. zemljišta legalizacija), prihod od administrativnih pristojbi u iznosu od 301.980,00 kn ( komunalna naknada, komunalni doprinos, šumski doprinos), prihodi od prodaje nefinancijske imovine u iznosu od 148.800,00 kn ( prodaja polj. zemljišta u vlasništvu RH), ostali prihodi u iznosu od 10.000,00 kn. Rashodi se odnose na rashode za zaposlene u iznosu od 1.499.223,00 kn, plaće dužnosnika, JUO, 14 djelatnika program Zaželi, javni radovi 6 djelatnika na 6 mjeseci. Materijalni rashodi planirani su u iznosu od 2.039.320,00 kn ( rashodi za materijal i investicijsko održavanje objekata, opreme, gorivo za službeni automobil, el. Energija, reprezentacija, dnevnice i dr.). Financijski rashodi u iznosu od 18.600,00 kn ( usluge fine i banke). Dane pomoći u iznosu od 6.000,00 kn ( umirovljenici i VSŽ - droge). Naknade građanima i kućanstvima u iznosu od 180.000,00 kn, na ovom kontu došlo je do promjene. Uveden je novi Program obrazovanja i aktivnost - stipendiranje gdje je planirani iznos od 12.000,00 kn, a aktivnost urbanistički plan uređenja naselja Tompojevci smanjen sa 100.000,00 na 88.000,00 kn. Kod projekcije za 2019. i 2020. godinu planirano je 40.000,00 kn. Ostali rashodi planirani su u iznosu od 482.177,00 kn (sredstva koja će biti jednim dijelom raspoređena udrugama koje se javne na natječaj, DVD, TINTL-u, CK). Rashodi za nabavu nefinancijske imovine planirana su u iznosu od 3.155.950,00 kn (rekonstrukcija centra za javne inicijative, pomoćna zgrada DVD-a i rekonstrukcija cesta). Sastavni dio proračuna je i plan razvojnih programa koji se sastoji od programa i aktivnosti. Uz proračun se donose i projekcije za 2019. i 2020.. Prihodi za 2019. iznose 5.584.280,00 kn isto toliko i rashodi. Prihodi za 2020. Iznose 4.331.750,00 kn isto toliko i rashodi. Prihodi i rashodi su prikazani u općem i posebno dijelu proračuna.

Općinski načelnik - za osnovnu školu smo predvidjeli 60.000,00 kn za školske knjige, a što se tiče studenata predvidjeli smo 12.000,00 kn za 2018. Godinu ( samo tri mjeseca od 10. - 12.2018.), a za 2019. i 2020. po 40.000,00 kn. Napravit ćemo Program kako i na koji način ćemo dijeliti stipendije studentima.

Predsjednik otvara raspravu.

*Tomislav Panenić* - predlaže da se u proračunu pored izvora otvori još jedna stavka - ugovorna obveza. Tako da se prilikom davanja amandmana može vidjeti s koje stavke proračuna se mogu prenamijeniti sredstva ( navodi primjer sa županijske skupštine). Trebamo se kod prenamjene sredstava držati Poslovnika i amandmana.

Općinski načelnik - moj je prijedlog proračuna i mogu ga mijenjati do izglasavanja. Upoznao je s ovom izmjenom i Galovića, člana oporbene stranke.

*Zdravko Galović* - imamo stručne službe, nikad nismo iskakali u negativnom smislu. Nema potrebe, nije bila praksa za amandmanima, ali ako nekom ima želju da to predloži neka se obrati stručnim službama, načelniku i Općinskom vijeću.

Predsjednik daje prijedlog proračuna i projekcije na glasovanje.

**Općinsko vijeće je jednoglasno sa 9 glasova „ZA“ usvojilo:**

**Proračuna Općine Tompojevci za 2018. godinu i projekcije za 2019. i 2020. g.**

**Točka 5.**

*Prijedlog Odluke o izvršenju Proračuna Općine Tompojevci za 2018. god*

Predsjednik Općinskog vijeća daje riječ Kati Cvitković.

*Kata Cvitković* - Člankom 14. Zakona o proračunu propisana je obveza donošenja Odluke o izvršenju proračuna JLSD, kojom se omogućava provedba usvojenog proračuna. Sukladno Zakonu ovom Odlukom uređuje4 se struktura prihoda i primitaka te rashoda i izdataka Proračuna općine Tompojevci za 2018., njegovo izvršavanje, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna.

Predsjednik otvara raspravu.

Prijava za raspravu nije bilo.

Predsjednik daje prijedlog na glasovanje

Općinsko vijeće je **jednoglasno** sa 9 glasova „ZA“ usvojilo:

**Odluku o izvršenju Proračuna Općine Tompojevci za 2018. g.**

***Točka 6.***

*Analiza stanja sustava civilne zaštite na području Općine Tompojevci u 2017.*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - u materijalima ste dobili analizu stanja sustava civilne zaštite na području Općine Tompojevci u 2017. Naglasila bi da imamo novi Stožer i da smo u rujnu imali pokaznu vježbu i intervenciju kad se izgubio dječak iz Tompojevaca. Županijski centar 112 zaprimio je dojavu o nestalom 16 – godišnjaku u Tompojevcima, koji se udaljio tijekom dana od kuće u nepoznatom smjeru. U potragu su se uključili pripadnici HGSS stanice Vinkovci, OKC PU VSŽ, pripadnici stožera Civilne zaštite Općine Tompojevci, lovci, članovi DVD – a Tompojevci. Nestala osoba je pronađena u 19:55 sati, nedaleko od obiteljske kuće. Što smo u petak vježbali u ponedjeljak smo odradili na terenu. 1.12.2017. donijeta je Odluka o izradi procjene rizika i planu djelovanja CZ. Konzultanti na izradi procjene i plana je tvrtka Zaštita inspekt iz Osijeka

Predsjednik otvara raspravu.

Prijava za raspravu nije bilo.

Predsjednik daje prijedlog na glasovanje

Općinsko vijeće je **jednoglasno** sa 9 glasova „ZA“ usvojilo:

**Analizu stanja sustava civilne zaštite na području Općine Tompojevci u 2017.**

**Točka 7.**

*Plan razvoja sustava civilne zaštite na području Općine Tompojevci za 2018. godinu*

Predsjednik Općinskog vijeća daje riječ Kristini Kovačić, načelnici Stožera.

*Kristina Kovačić* - što se tiče Plana Plan razvoja sustava civilne zaštite na području Općine Tompojevci nema bitnih promjena. Sve operativne snage nastavljaju sa svojim djelovanjem. Početkom godine će biti izrađena i usvojena Procjena rizika. Financiranje sustava civilne zaštite prikazano je za tri godine sukladno Proračunu.

Predsjednik otvara raspravu.

*Amalija Lovrić* - nesrazmjer velik u odnosu na 2018.

Općinski načelnik - mjerljiv je tek kad usvojimo proračun za 2019 i 2020. Postotak se uzima od planiranih prihoda.

Predsjednik daje prijedlog na glasovanje

Općinsko vijeće je **jednoglasno** sa 9 glasova „ZA“ usvojilo

**Plan razvoja sustava civilne zaštite na području Općine Tompojevci za 2018. godinu**

**Točka 8.**

*Pitanja i prijedlozi*

Općinski načelnik - prije par dana završio je natječaj za voditelja i asistenta na projektu Zaželi. Za voditelja je izabran Matija Vorgić, a za asistenta Marijeta Bučko. Krajem prvog mjeseca ide se na zapošljavanje 12 žena koje će raditi na programu. Uposlili smo još 2 osobe na 6 mjeseci na javnim radovima.

*Predsjednik Općinskog vijeća*- čestita svim nazočnima Božiće blagdane i poziva ih na svečanu sjednici i domjenak u Hrvatski dom Tompojevci.

Zapisnik vodila Predsjednik Općinskog vijeća

Kata Cvitković Dubravko Martić